Så skete det igen! For 2. gang i samme måned måtte vi sande, at Yousee ikke har styr på deres ting, og at det kom til at koste os penge. Denne gang satte Yousee sig selv til at følge op på vores klage, og som forventet tog de ikke ansvar og rettede op på deres fejl uden at det ville koste os penge hver måned. 

Var i Yousee butik i Nykøbing Falster for at købe en tablet på mobilaftale til vores søn. Først skulle vi diskutere prisen, som vi havde fået oplyst til 3500,- i en anden Youseebutik dagen før. Her krævede de først 4100,- for samme tablet. Efter længere tids drøftelser fandt de ud af, at den rigtig nok kostede 3500,-  For at opfylde drengens højeste ønske gennem længere tid betalte vi den sidste lille del ud på en eksisterende mobilaftale. Dermed var der mulighed for af lave en ny på samme cpr nr. Det kostede os godt 500,- Da vi siger at vi gerne vil købe denne Samsung Galaxy Tab S2 via mobilaftale siger den kvindelig ekspedient, at man ikke længere kan købe tablets på mobilaftale efter sammenlægningen af TDC og Yousee. Kun mobiltelefoner. Det bliver vi forundret over og spørger til, om hun er helt sikker. Der er endda tale om en tablet til 4G simkort, men hun fastholder, at vi kun kan købe tabletten kontant. For ikke at skuffe vores dreng må vi maltraktere dankortet og betale de 3500,- på en gang i stedet for over 24 gange. 3 dage efter erfarer vi så fra en anden Yousee kundecenter ansat, at man GODT kan købe tablets på mobilaftale som før sammenlægningen. Den besked er vi dybt forundret over, og vi er både rasende og skuffede over den behandling vi har fået. Vi ringer til Yousee butikken, og til at starte med afviser sælgeren at der skulle være mulighed for mobilaftale. Da hun spørger sin chef og må indse at hun tog fejl, kører hun hurtigt samtalen over i de krav, der skal opfyldes for at vi kan få mobilaftale. Nu kræver det så, at vi laver vores mobilabb. om til et abb. der er 50,- dyrere om md. plus at det ikke indeholder en gratis filmlejekode til en potentiel værdi af 49,-
Alternativt kan vi aflevere tabletten tilbage, men den har drengen taget i brug og vil nødig af med den igen, nu hvor han endelig har fået den efter 2 års opsparing. 
Vi klager til Yousee, som gudhjælpemig sender klagen ned til Nyk. F. butikken, så de selv kan besvare klagen. De sætter skurkene til at rensage sig selv. Der kommer da heller intet ud af klagen, da butikchefen fastholder, at vi skal skifte abb. for at få mobilaftale. Hun er mest optaget af at få os til at føle, at vi stiller urimelige krav og at butikkens ansatte har gjort alt for at hjælpe. Det er noget vrøvl, og til at starte med mener hun både at vi skal skuffe knægten ved at levere tabletten tilbage og betale 100,- mere om måneden for det andet abb. 
Efter lange diskussioner erkender hun dog. at hun heller ikke selv ville lave sit abb. om eller skuffe sin søn, hvis det var hende, der mig. 
Alligevel fører det ikke til noget som helst. 
Vi har både været tv-, bredbånd- og mobilkunder (4 mobilabonnementer i alt) i en del år. Så det er trist at blive behandlet på den her måde af Yousee, som åbenbart ikke VIL se det rimelige i, at vi får en mobilaftale på tabletten og det nuv. abb.

PS. For nu at være på forkant med yousee´s standardsvar på denne type anmeldelser, så HAR vi sendt en klage. VI har ikke hørt noget, og vi forventer ikke at få den rabat og de personlige undskyldninger, der skal til for at vi forbliver kunder hos yousee/TDC